— 250 — 



le gouvernement d'iceulx, lonrra et. ratiffiera, aprouvera pour 

 ses diz enffans, que ilz, ou temps advenir, yront ne venront au 

 contraire des choses dessus dittes, mais tanront fermement à 

 tousjours, sans corrumpre. Item, messire Outhe de Salins, che- 

 valier, procureur du dit messire Brun, a promis de faire en efîect 

 que la dite madame Jehanne de Blanmont, femme du dit messire 

 Brun, se consentira à ces choses et les promettra à tenir sans 

 aler au contraire, et aussi le fera faire ainsin du dit messire Brun, 

 lui estant hors de prison. Lesquelx traie tiers, accors, conve- 

 nances, ordonnances et toutes les choses dessus dittes, nous, 

 pour nous, noz hoirs, successeurs et les ayaus cause de nous, 

 avons agréable et iceulx avons promis et promettons en bonne 

 foy, en tant comme en nous est et peut touchier, tenir, garder, 

 entretenir et acomplir entièrement à nostre dit cousin de Chalon, 

 aux hoirs du dit feu messire Tristian,et aux autres seigneurs de 

 la ditte Ghauderette de Rosières, et aussi aux seigneurs et ren- 

 tiers des muyres et sel de nostre Bourg [Dessoubz] et leurs hoirs 

 perpetuelment, et à tous autres à qui les dittes choses pourront 

 touchier et appartenir, sans ce que jamais puissions aler ne 

 venir à contraire, celleement ne en appert. Et quant à ce, obli- 

 geons nous et noz hoirs et successeurs et tous noz biens et les 

 leurs presens et advenir ou cas que defîault auroit par nous et 

 nos diz hoirs et successeurs en acomplir ce que nous peut 

 touchier es choses dessus dittes. Et que ce soit ferme et estauble 

 à tousjours, nous avons fait mettre nostre seel en ces lettres 

 faittes et données à Gand le vint cinquiesme jour de juing l'an 

 de grâce mil in c soixante neuf. Par madame la contesse, en son 

 conseil ou estoient mes diz seigneurs de Saint-Vallier, de Ray, 

 de Monferrant, maistre Pierre Perier et messire Humbert de la 

 Platière et autres, J. d'Esparnay. 



(Arch. du Doubs, B 308. Orig.) 



